text: Niavaran Saray Kompleksi İranın Tehran şəhərinin şimal hissəsində yerləşən tarixi kompleksdir. O, bir neçə bina və muzeydən ibarətdir. Qacarlar sülaləsindən olan Nasirəddin şahın dövründən qalma Sahebqraniyeh sarayı da bu kompleksin içərisindədir. 1968-ci ildə tamamlanan əsas Niavaran sarayı İran İnqilabına qədər sonuncu şah Məhəmməd Rza Pəhləvinin və imperator ailəsinin əsas iqamətgahı olub. Əsas sarayın layihəsini iranlı memar Möhsün Foruqi hazırlayıb.